hotchpotch/miracl-hf-unified huggingface dataset:
নাদিয়া আঞ্জুমান
নাদিয়া আঞ্জুমান (; ডিসেম্বর ২৭, ১৯৮০ – নভেম্বর ৪, ২০০৫) একজন কবি। তিনি আফগানিস্তানে জন্মগ্রহণ করেন।
১৯৮০ সালে, আফগানিস্তানের উত্তর-পূর্বাঞ্চলীয় হেরাত শহরে নাদিয়া আঞ্জুমান জন্মগ্রহণ করেন। তার আরো ৫ ভাইবোন ছিল। ১৯৯৫ সালের সেপ্টেম্বরে, তালিবানরা হেরাত দখল করে নেয়। উক্ত শহরের প্রদেশও তাদের দখলে চলে যায় এবং সেই প্রদেশের গভর্নর ইসমাঈল খানকে ক্ষমতাচ্যুত করে। তালিবানরা ক্ষমতায় আসার পরে নারীরা তাদের সব ধরণের স্বাধীনতা থেকে বঞ্চিত হয়। এবং সেই সময়ে নাদিয়া বুঝতে পারেন, তার এবং তার সমবয়সী সকল নারীদের আর পড়াশুনার সুযোগ নেই।
এতো প্রতিকূলতার পরেও, নাদিয়া অন্যান্য স্থানীয় নারীদের সাথে গোপনীয়ভাবে চালানো "গোল্ডেন নিডল সিওয়িং স্কুল (সোনালি সুতো সেলাই বিদ্যালয়)" নামে একটি বিদ্যালয়ে পড়াশুনা করেছেন। ১৯৯৬ সালে, এটি স্থানীয় প্রাপ্তবয়স্ক নারীরা প্রতিষ্ঠিত করেছিল এবং হেরাত বিশ্ববিদ্যালয়ের অধ্যাপক মোহাম্মদ আলি রাহইয়াব পরিচালনা করত। এই বিদ্যালয়ের সদস্যরা প্রতি সপ্তাহে তিন দিন করে সেলাই (তালিবান সরকার মহিলাদের শুধুমাত্র সেলাই শেখার জন্য অনুমতি দিয়েছিল) শেখার নাম করে জড়ো হত। কিন্তু তার সেলাই শেখার বদলে হেরাত বিশ্ববিদ্যালয়ের অধ্যাপকদের পাঠ শুনত এবং সাহিত্য নিয়েও আলোচনা করত। এই ব্যাপারটি ধরা পড়লে অবশ্যই প্রত্যেকের শাস্তি, নির্যাতন এমনকি ফাঁসিও হতে পারত। এই জন্যে যেসকল মহিলা বিদ্যালয়টিতে জড়ো হত তারা তাদের সন্তানদের বাইরে খেলাধুলার জন্য পাঠিয়ে দিত। মূলত তাদের সন্তানেরা প্রহরীদের মতো তাদের মায়েদের পাহাড়া দিত। যখনই কোন তালিবান ধর্মীয় পুলিশরা কাছাকাছি চলে আসত তৎক্ষণাৎ তারা মায়েদের সংকেত দিত। ফলে প্রতিটি মহিলা বই লুকিয়ে ফেলত এবং সেলাই এর কাজ শেখার ভান করত। যতদিন তালিবান দের শাসন ঐ অঞ্চলে কার্যকর ছিল ততদিন মহিলারা এভাবেই পড়াশুনা চালিয়ে গিয়েছিল।
গোল্ডেন নিডল সিওয়িং স্কুলে গিয়েই নাদিয়া ক্ষান্ত ছিলেন না। তিনি অধ্যাপক রায়হাবের কাছে শিক্ষা নেওয়ার জন্য তার বাসায় যাওয়ার সিদ্ধান্ত নিয়েছিলেন। যাতে করে নাদিয়া তার লেখা আরো উন্নত করতে পারেন। কিন্তু একটি পর্যায়ে তালিবান সরকার মহিলাদের একা ঘর থেকে বের হতে দেওয়াও বন্ধ করে দিয়েছিল। ফলে অধ্যাপক রাহইয়াব ১৬ বছর বয়সী নাদিয়াকে বাসায় যেয়ে পড়ানো শুরু করেছিলেন। এমনকি তিনি নাদিয়াকে অনেক বিখ্যাত লেখকদের লেখনীর সাথে পরিচয় করে দিয়েছিলেন। এদের মাঝে হাজিফ শিরাজি, বিদেল ডেহলাভি, ফারাহ ফাররুখযাদ এবং আরো অনেকেই রয়েছেন যাদের প্রভাব নাদিয়ার লেখনীতে পাওয়া যায়।
৪ নভেম্বর, ২০০৫ সালে নাদিয়া এবং তার স্বামী বিবাদে জড়িয়ে পড়ে। তার স্বামীর ভাষ্য অনুযায়ী, ঈদ-উল-ফিতর এর দিন নাদিয়া তার পরিবারের সাথে দেখা করতে চেয়েছিল। কিন্তু তার স্বামী তা দেয়নি। ফলে তারা একে অপরের সাথে বিবাদে জড়িয়ে পড়ে এবং তার স্বামীর ভাষ্য অনুযায়ী নাদিয়াকে সে অজ্ঞান হবার আগ পর্যন্ত মারধর করে। ফলে নাদিয়ার শরীরের বিভিন্ন স্থান থেঁতলে যায় এবং মাথায় একটু কাটা দাগও দেখা যায়। অনেক ক্ষণ নাদিয়া অজ্ঞান হয়ে থাকলে তার স্বামী, নেইয়া, রিকশা করে তাকে হাসপাতালে নিয়ে যায়। রিকশা চালক পরে পুলিশের কাছে স্বীকার করে যে রিকশায় ওঠানোর সময়েই নাদিয়া মৃত ছিল। এবং একজন পুলিশ অফিসার, নিসার আহমেদ পাইকার, তদন্ত করে বলেন নাদিয়ার স্বামী তাকে মারতে চেয়েছিল কিন্তু তাকে হত্যার কোন ইচ্ছা তার ছিল না। নাদিয়ার স্বামী দাবী করেছিল, নাদিয়া বিষ খেয়ে স্বেচ্ছায় মৃত্যুবরণ করেছিল।
প্রমাণ পাওয়া গেছে নাদিয়া অজ্ঞান হবার পর রক্ত বমি করেছিল। ডাক্তাররা এটিকে মৃত্যুর কারণ হিসেবে দাবী করেছিল।
ফোশান
ফোশান চীনের কেন্দ্রীয় গুয়াংডং প্রদেশের একটি প্রাইফেকচার-স্তরীয় শহর। সমগ্র প্রাইফেকচারের মধ্যে ৩,৮৪৮.৪৯ কিলোমিটার (১,৪৮৫.৯১ বর্গ মাইল) এলাকা নিয়ে শহরটি গড়ে উঠেছে এবং ২০১২ সালে শহরটির মোট জনসংখ্যা ছিল প্রায় ৭.২ মিলিয়ন। এটি পার্ল নদী বদ্বীপ অর্থনৈতিক অঞ্চলের পশ্চিম দিকের অংশ গঠন করে। এই অঞ্চলের পূর্ব এবং উত্তর-পূর্ব দিকে কোয়াংচৌ এবং দক্ষিণ-পূর্ব দিকে শেনছেন ।
ফোশান চীনা অপেরা, কুংফু এবং সিংহ নাচের ক্যান্টোনিজ সংস্করণের মূল ঘাঁটি হিসাবে গণ্য করা হয়।
চীনের ইতিহাস থেকে জানা যায় ফেন নদীর তীরে ফোশান একটি ছোটখাটো বসতি হিসাবে গড়ে উঠেছিল। এটি ১৩৯১ খ্রিস্টাব্দে ধ্বংস হওয়া একটি তান-যুগের বৌদ্ধ মঠের চারপাশে গড়ে উঠেছিল। (নানহাই পৃথকভাবে মঙ্গোল আক্রমণে পালিয়ে যাওয়া দুই ভাইদের দ্বারা ১২৭১ সালে ভাঙা বোলস পয়েন্টে প্রতিষ্ঠিত হয়েছিল।) ফোশানে ১৩৭২ খ্রিস্টাব্দে পুনর্নির্মাণকৃত উত্তরদিকের ঈশ্বরের (বেদি) একটি তাওবাদী মন্দির অ্যান্সেষ্ট্রাল মন্দির ১৫ শতকের মধ্যে সম্প্রদায়টির নতুন লক্ষ্য হয়ে ওঠে। প্রথম দিকের মিং যুগে ফোশান চীনের চারটি বৃহৎ বাজারের মধ্যে একটি হয়ে উঠেছিলেন। শহরটি প্রাথমিকভাবে স্থানীয় সিরামিক শিল্পের সাথে সাথে ধাতুশিল্প কাজের কারণেও পরিচিত ছিল।
প্রাইফেকচার-স্তরীয় শহর ফোশান পাঁচটি কাউন্টি স্তরের বিভাগ দ্বারা পরিচালনা করা হয় এবং এই বিভাগগুলি এক একটি জেলা। জেলা পাঁচটি হল- চঞ্চচেন, নানহাই, সানসুই, গওমিং এবং শুনে।
ফোশান মিং যুগ থেকে তার সিরামিক শিল্পের জন্য সুপরিচিত হয়েছে, যদিও সাংস্কৃতিক বিপ্লবের সময় তার উৎপাদন বন্ধ করতে বাধ্য করা হয়।
২০১৫ সালে ফোশান শহরটি ¥৮.০১ ট্রিলিয়ন অর্থের ঘরোয়া পণ্যের উৎপাদক ছিল এবং মাথাপিছু জিডিপি উত্থাপন ছিল ¥ ১০,০০০। বিশেষত শন্ডে জেলাটিতে উচ্চমানের জীবনযাত্রার লক্ষ্য করা যায়। শহরটিতে এয়ার কন্ডিশনার এবং রেফ্রিজারেটর তৈরির জন্য ৩ হাজারেরও বেশি বৈদ্যুতিক যন্ত্রপাতির কারখানা রয়েছে। ফোশানে এখন আসবাবপত্র, যন্ত্রপাতি এবং পানীয় সহ বিভিন্ন শিল্পের জন্য ৩০ টি বিশেষ শিল্প শহর রয়েছে।
ফোশানের হাই-টেক ডেভেলপমেন্ট জোনটি ১৯৯২ সালে প্রতিষ্ঠিত হয়েছিল। এর মোট পরিকল্পিত এলাকার আয়োতন ৭.৫৫ বর্গকিলোমিটার (২.৯২ বর্গ মাইল)। জোনটি জাতীয় সড়ক জি৩২৫-এর পাশে কুয়োংচৌ বায়ুন আন্তর্জাতিক বিমানবন্দরের খুব কাছাকাছি অবস্থিত। গাড়ি নির্মাণ, জৈবপ্রযুক্তি এবং রাসায়নিক প্রক্রিয়াজাতকরণ সহ বিভিন্ন শিল্পের সমাবেশ এই শহরটিতে দেখা যায়।
ক্যান্টোনিজ ভাষার সাম্যপ শাখা থেকে একটি উপভাষা শহরবাসী দ্বারা ব্যবহার করা হচ্ছে। এর পাশাপাশি ম্যান্ডারিন ভাষা প্রধানত ব্যবসা এবং শিক্ষা ক্ষেত্রে ব্যবহৃত হয়। যদিও নগরবাসীরা তাদের দৈনন্দিন জীবনে এটির ব্যবহার করেন না খুববেশি করে না।
বুদ্ধিবৃত্তির নতুন বিন্যাস
বুদ্ধিবৃত্তির নতুন বিন্যাস (পরিবর্ধিত সংস্করণের শিরোনাম: সাম্প্রতিক বিবেচনা: বুদ্ধিবৃত্তির নতুন বিন্যাস) বাংলাদেশের অগ্রণী লেখক ও চিন্তাবিদ আহমদ ছফা বিরচিত একটি প্রবন্ধগ্রন্থ। গ্রন্থটি ১৯৭২ খ্রিস্টাব্দে "দৈনিক গণকণ্ঠ"-এ ধারাবাহিকভাবে প্রথম প্রকাশিত হয়। ১৯৯৭ খ্রিস্টাব্দে গ্রন্থটির ২৫ বছর পূর্তিতে "সাম্প্রতিক বিবেচনা: বুদ্ধিবৃত্তির নতুন বিন্যাস" শিরোনামে পরিবর্ধিত নতুন সংস্করণ বের হয়। গ্রন্থটিতে আহমদ ছফা বাংলাদেশের বুদ্ধিবৃত্তিক জগতের মানচিত্র অঙ্কন করেন এবং বাংলাদেশি বুদ্ধিজীবীদের সুবিধাবাদিতার নগ্ন রূপ উন্মোচন করেন তথা বুদ্ধিজীবীদের সত্যিকার দায়িত্বের স্বরূপ ও দিকনির্দেশনা বর্ণনাপূর্বক তাঁদের সতর্ক করে দিতে বুদ্ধিজীবীদের ব্যর্থতায় বাংলাদেশের কী দুর্দশা হতে পারে তা সম্পর্কে ভবিষ‍্যদ্বাণী করেন। "বুদ্ধিবৃত্তির নতুন বিন্যাস" আহমদ ছফার 'সর্বাধিক আলোচিত এবং বিতর্ক বা আলোড়ন সৃষ্টিকারী রচনা।'
"বুদ্ধিবৃত্তির নতুন বিন্যাস" বইয়ে আহমদ ছফা বাঙালি চিন্তকদের সম্পর্কে যুক্তিসহ রূঢ় সব মন্তব্য করেছেন। সেই সময় দেশের প্রতিষ্ঠিত-অপ্রতিষ্ঠিত লেখক-বুদ্ধিজীবীরা প্রতি সপ্তাহের কিস্তির দিকে তাকিয়ে থাকতেন আগ্রহ এবং আতঙ্ক নিয়ে। সাত চল্লিশের দেশভাগ থেকে শুরু করে একাত্তরের মুক্তিযুদ্ধ—দীর্ঘ এ কালখণ্ডে বুদ্ধিজীবীরা কীভাবে আত্মবিক্রির প্রতিযোগিতায় লিপ্ত হয়েছিলেন, কীভাবে পুরস্কার, পদক -পদবির জন্য মরিয়া ছিলেন, তা তথ্য উপাত্তসহ উপস্থাপন করেছেন। ছফার ভাষায়, 'আগে বুদ্ধিজীবীরা পাকিস্তানি ছিলেন, বিশ্বাসের কারণে নয়—প্রয়োজনে। এখন অধিকাংশ বাঙালি হয়েছেন—সেও ঠেলায় পড়ে।' দেশস্বাধীন হওয়ার আগে পাকিস্তানি শাসকগোষ্ঠীর পক্ষে প্রবন্ধ-নিবন্ধ রচনা, গল্প-উপন্যাসে পাকিস্তান প্রশস্তি,  স্বৈরশাসকের জীবনী  অনুবাদ—এসব বিষয়কে ছফা দেখেছেন লেখকদের মেরুদণ্ডহীনতার চূড়ান্ত প্রমাণ হিসেবে। একইসঙ্গে মুক্তিযুদ্ধ শুরুর আগমুহূর্তে লেখকসমাজের নিষ্ক্রিয়তা, যুদ্ধের সময় দ্বিধান্বিত ভূমিকা, ভারতে পালিয়ে বেড়ানো, ভোগবিলাসে মত্ত থাকার প্রসঙ্গ উল্লেখ করে ছফা তুলে ধরেছেন, স্বাধীনতাপূর্ববর্তী বাংলাদেশের লেখকসমাজ কতটা অপরিণামদর্শী ও অদূরদর্শী ছিলেন। ছফা বলেন, সুবিধাবাদী বুদ্ধিজীবীরা ‘প্রয়োজনে-ঠেলায়’ পড়ে বিশেষ বিশেষ ঘটনার আগে যে ধরনের বক্তব্য-বিবৃতি দেন, ঘটনার পরে লেখেন তার উল্টো কাসুন্দি। ফলে তাদের কোনো চিন্তা-কর্ম-উপদেশ সমাজের বিশেষ কোনো কাজে আসে না। তাই ছফা বলেন, বুদ্ধিজীবীরা যা বলতেন, শুনলে বাংলাদেশ স্বাধীন হত না। এখন যা বলছেন, শুনলে বাংলাদেশের সমাজ-কাঠামো আমূল পরিবর্তন হবে না। ছফা বলেছেন:
"বুদ্ধিবৃত্তির নতুন বিন্যাস"-এর ২৫ বছর পূর্তিতে "সাম্প্রতিক বিবেচনা: বুদ্ধিবৃত্তির নতুন বিন্যাস" শিরোনামে গ্রন্থটির পরিবর্ধিত নতুন সংস্করণ প্রকাশিত হয়। "সাম্প্রতিক বিবেচনাঃ বুদ্ধিবৃত্তির নতুন বিন্যাস" -এ ছফা "পরিবর্ধিত সংস্করণের ভূমিকা: সাম্প্রতিক বিবেচনা" নামে দীর্ঘ এক ভূমিকা লিখেন। ভূমিকাটির আটটি ভাগ রয়েছে। ভূমিকার অষ্টম ভাগে ছফা বাংলাদেশের বামপন্থী রাজনীতির ব্যর্থতার একটি খতিয়ান দিয়েছেন। সেখানে তিনি বামপন্থার ব্যর্থতার এগারোটি কারণ নির্দেশ করেছেন।মোরশেদ শফিউল হাসান লিখেছেন, আহমদ ছফার 'সর্বাধিক আলোচিত এবং বিতর্ক বা আলোড়ন সৃষ্টিকারী রচনা' "বুদ্ধিবৃত্তির নতুন বিন্যাস"। আবুল কাসেম ফজলুল হক মনে করেন, বাংলাদেশের বুদ্ধিবৃত্তির জগতের চালচিত্র বোঝার ক্ষেত্রে গুরুত্বপূর্ণ গ্রন্থ "বুদ্ধিবৃত্তির নতুন বিন্যাস"। প্রবন্ধটির কারণে তৎকালীন সরকারের রোষে পড়তে হয় তাঁকে।
হোয়াকিন সোরোইয়া গার্সিয়া ভেস্তিদো দে ব্লাঙ্কো
হোয়াকিন সোরোইয়া গার্সিয়া ভেস্তিদো দে ব্লাঙ্কো হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৮৯৬ সালে একে ছিলেন। এটি ৮৫ সেন্টিমিটার এবং ৬৫ সেন্টিমিটারের দৈর্ঘ্য।
হোয়াকিন সোরোইয়া গার্সিয়া ভেস্তিদো দে ব্লাঙ্কো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। ১৯৫১ সালে, হোয়াকিন সোরোইয়া গার্সিয়া, সোরোইয়া যাদুঘরের ফাউন্ডেশনকে এই তৈল চিত্রটি দান করেছিলেন এবং সোরোইয়া যাদুঘরে দান করাবর পিতামাতার রীতি অব্যাহত রেখেছিলেন।
এই তৈল চিত্রটিতে তিনি যে শিশুকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার পুত্র, হোয়াকিন সোরোইয়া গার্সিয়া। চিত্রটিতে দেখা যায়, শিশুটি একটি কাঠের সোফা বসে আছে, পরনে একটি সুন্দর সাদা পোষাক (সাদা স্যুট), তার বাম হাতটি চেয়ারের হাতলে রাখা ছিল এবং তার ডান হাত তার পায়ের উপর রাখা। পটভূমিতে রঙিন ধূসর, ফিকে লাল রঙ এবং হালকা বাদামী পর্দা দ্বারা প্রতিকৃতিটি আরো উজ্জ্বল হয়ে ওঠে, যা এক অপরুপ সৌন্দর্যের প্রকাশ পায়।
এই প্রথমবার নয়, হোয়াকিন সোরোইয়া তার স্ত্রী ক্লটিল্ড গার্সিয়া ডেল ক্যাস্তিলো এবং এমনকি তার পূর্বপুরুষদেরও প্রতিকৃতি এঁকেছেন। তাঁর পুত্র হোয়াকিন তার স্ত্রী ক্লটিল্ড এবং তার কন্যা মারিয়া ও ইলেনার সাথে "মাই ফ্যামিলিয়া" ছবির উদাহরণ রয়েছে। ১৯১৭ সালে, তিনি আবার তার প্রাপ্তবয়স্ক ছেলে হোয়াকিন সোরোইয়া গার্সিয়ার একটি ছবি প্রতিকৃতি আঁকেন, "হোয়াকিন সোরোইয়া গার্সিয়া স্যানটাডো," যেটি সোরোইয়া যাদুঘরে প্রদর্শিত হয়েছিল। তার পুত্রের আরেকটি প্রতিকৃতি হল, "হোয়াকিন সোরোইয়া গার্সিয়া ওয়াই সু পেরো"।
রায়পুর থানা
রায়পুর থানা বাংলাদেশের লক্ষ্মীপুর জেলার অন্তর্গত রায়পুর উপজেলার একটি থানা।
রায়পুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রায়পুর থানার আওতাধীন।
রায়পুর পৌরসভা
রায়পুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
রায়পুর উপজেলার মধ্যাংশে রায়পুর পৌরসভার অবস্থান। এ পৌরসভার উত্তরে চর পাতা ইউনিয়ন, পূর্বে কেরোয়া ইউনিয়ন, দক্ষিণে বামনী ইউনিয়ন ও সোনাপুর ইউনিয়ন এবং পশ্চিমে চর মোহনা ইউনিয়ন ও রায়পুর ইউনিয়ন অবস্থিত।
রায়পুর পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
সুজুরী-বাকো
সুজুরি-বাকো ("লেখার বাক্স") হল জাপানী লেখার বাক্সের একটি প্রকার। বাক্সগুলি ঐতিহ্যগতভাবে উপত্যকার কাঠের তৈরি এবং লেখার সরঞ্জামগুলি ধরে রাখার জন্য ব্যবহৃত হয়। ঐতিহাসিকভাবে, বাক্সগুলি লিপিবিদ্যার সাথে যুক্ত ছিল এবং সেই জন্য উচ্চমানের উপকরণ ব্যবহার করে তৈরি করা হত যাতে ক্ষয় থেকে চীনামাটির ইনকস্টোন (সুজুরি) রক্ষা করা সম্ভব হয়।
প্রথমে সুজুরি-বাকো নবম শতাব্দীর জাপানে উন্নত হয়। সেই সময়ে, লিপিবিদ্যা জাপানি সমাজের বিশেষ অংশ ছিল। একজন লেখককে উচ্চ মানের লিপিবিদ্যা লিপি তৈরি করার জন্য, যথাযথ সরঞ্জামগুলির একটি সেট প্রয়োজন হত। এই সরঞ্জামগুলির মধ্যে সবচেয়ে গুরুত্বপূর্ণ ছিল ইঙ্কোনস্টোন, যা লেখকের ব্রাশে কালি ধরে রাখবার এবং কালি স্থানান্তর করবার কাজ করত। ইঙ্ক স্টিকস, জলের ড্রপার এবং একটি ছোট ছুরি একটি লিপিবিদ্যার সেটের অংশ ছিল। সুজুরি-বাকোগুলি ডিজাইন করা হয়েছিল যাতে লিপিবিদ্যার প্রয়োজনীয় বিভিন্ন সরঞ্জাম সঠিকভাবে সংগঠিত এবং সুরক্ষিত হয়। রজন-ভিত্তিক লাশের দ্রবণীয় প্রকৃতির কারণে, লেখার বাক্সের সামগ্রী আর্দ্রতা থেকে তুলনামূলকভাবে নিরাপদ। বাক্সগুলির ভিতরে বিভিন্ন ট্রে এবং ধারক ছিল, যা নকশা পর্যায়কাল থেকে ভিন্ন ছিল। প্রারম্ভিক কালে, বাক্সগুলি, লেখকের জিনিসপত্র এবং কাগজপত্র উভয় রাখবার জন্য যথেষ্ট বড় ছিল, পরবর্তীকালে বাক্সে শুধুমাত্র সরঞ্জাম রাখা যায়। দ্বিতীয় প্রকারের বাক্স, রাইয়োশিবাকো, পরবর্তী পর্যায়ে সম্পন্ন কাগজপত্রের জন্য ব্যবহৃত হয়।
জাপান একাধিক সময়ের মধ্যে দিয়ে অগ্রগতির সাথে সুজুরি-বাকোও বিস্তৃত অব্যাহত ছিল। যদিও প্রাথমিক সময়ের বাক্সগুলি প্রায়ই লাল বার্ণিশ দিয়ে সজ্জিত করা হয়, তবে আধুনিক বাক্সগুলি যে কোনও উপায়ে সাজানো হয়। পরবর্তীকালে মুরোমাচি সময়ের থেকে, অনেক লেখার বাক্স জাপানের বিখ্যাত সাহিত্যের সাহায্যে ছবির সাথে সজ্জিত করা হয়েছে। যেমন কিয়োটোতে কোদাইজী মন্দির। আধুনিক সুজুরি-বাকোতে ল্যাকারওয়্যার, কালো, বাদামী এবং সোনার রং দেখা যায়। ইডো সময়ের সময় অনেক যৌতুকে একটি সুজুরি-বাকো থাকত। মেজি সময়কালে প্রযুক্তি ও উত্পাদন প্রক্রিয়ার অগ্রগতির ফলে নতুন বাক্সের আকার এবং মাপের সংখ্যা বৃদ্ধি পেয়েছে। লিপিবিদ্যার প্রতিস্থাপনের পরে এই হস্তশিল্পটি হ্রাস পেয়েছে, যদিও বক্সগুলি এখনও ছোট সংখ্যায় উত্পাদিত হয়।
উত্তর চর আবাবিল ইউনিয়ন
উত্তর চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার উত্তর-পশ্চিমাংশে উত্তর চর আবাবিল ইউনিয়নের অবস্থান। এ ইউনিয়নের দক্ষিণে উত্তর চর বংশী ইউনিয়ন, পূর্বে দক্ষিণ চর আবাবিল ইউনিয়ন, উত্তরে চাঁদপুর জেলার হাইমচর উপজেলার আলগী দুর্গাপুর দক্ষিণ ইউনিয়ন এবং পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত।
উত্তর চর আবাবিল ইউনিয়ন রায়পুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
উত্তর চর বংশী ইউনিয়ন
উত্তর চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার পশ্চিমাংশে উত্তর চর বংশী ইউনিয়নের অবস্থান। এ ইউনিয়নের উত্তরে উত্তর চর আবাবিল ইউনিয়ন ও দক্ষিণ চর আবাবিল ইউনিয়ন, পূর্বে চর মোহনা ইউনিয়ন ও দক্ষিণ চর বংশী ইউনিয়ন, দক্ষিণে লক্ষ্মীপুর সদর উপজেলার চর রমণীমোহন ইউনিয়ন, দক্ষিণ-পশ্চিমে মেঘনা নদী ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন, পশ্চিমে মেঘনা নদী ও বরিশাল জেলার হিজলা উপজেলার ধুলখোলা ইউনিয়ন ও হিজলা গৌরাব্দি ইউনিয়ন এবং উত্তর-পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত।
উত্তর চর বংশী ইউনিয়ন রায়পুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চর মোহনা ইউনিয়ন
চর মোহনা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার মধ্যাংশে চর মোহনা ইউনিয়নের অবস্থান। এ ইউনিয়নের পূর্বে সোনাপুর ইউনিয়ন ও রায়পুর পৌরসভা, উত্তরে রায়পুর ইউনিয়ন, পশ্চিমে দক্ষিণ চর আবাবিল ইউনিয়ন ও উত্তর চর বংশী ইউনিয়ন, দক্ষিণ-পশ্চিমে দক্ষিণ চর বংশী ইউনিয়ন এবং দক্ষিণ-পূর্বে লক্ষ্মীপুর সদর উপজেলার চর রুহিতা ইউনিয়ন ও দালাল বাজার ইউনিয়ন অবস্থিত।
চর মোহনা ইউনিয়ন রায়পুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
সোনাপুর ইউনিয়ন, রায়পুর
সোনাপুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার মধ্যাংশে সোনাপুর ইউনিয়নের অবস্থান। এ ইউনিয়নের পূর্বে বামনী ইউনিয়ন, উত্তরে রায়পুর পৌরসভা, পশ্চিমে চর মোহনা ইউনিয়ন এবং দক্ষিণে লক্ষ্মীপুর সদর উপজেলার দালাল বাজার ইউনিয়ন অবস্থিত।
সোনাপুর ইউনিয়ন রায়পুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চর পাতা ইউনিয়ন, রায়পুর
চর পাতা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার উত্তরাংশে চর পাতা ইউনিয়নের অবস্থান। এ ইউনিয়নের পূর্বে কেরোয়া ইউনিয়ন, দক্ষিণে কেরোয়া ইউনিয়ন ও রায়পুর পৌরসভা, পশ্চিমে রায়পুর ইউনিয়ন ও চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন এবং উত্তরে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
চর পাতা ইউনিয়ন পূর্বে রায়পুর ইউনিয়নের অংশ ছিল। ১৯৯৬ সালে সংসদ সদস্য হারুনুর রশিদ রায়পুর উপজেলা নির্বাহী অফিসারের মাধ্যমে ৫নং চর পাতা ইউনিয়ন হিসেবে মন্ত্রণালয়ে একটি প্রস্তাব পাঠান। পরে ২০০২ সালের ১০ জুলাই রায়পুর ইউনিয়ন থেকে আলাদা হয়ে ৫নং চর পাতা ইউনিয়ন গঠিত হয়।
চর পাতা ইউনিয়ন রায়পুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এটি "চর পাতা" এবং "গাজীনগর" এ দুইটি মৌজা নিয়ে গঠিত।
চর পাতা ইউনিয়নে ২টি মাধ্যমিক বিদ্যালয়, ৭টি সরকারি প্রাথমিক বিদ্যালয়, ১টি মাদ্রাসা, ৩টি কিন্ডারগার্টেন ও ২টি এতিমখানা রয়েছে।
চর পাতা ইউনিয়নের প্রধান ৩টি হাট-বাজার হল বোয়াডার বাজার, গাজীনগর বাজার এবং আমিন বাজার।
জগন্নাথপুর পৌরসভা
জগন্নাথপুর পৌরসভা বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত পৌরসভা।
সাংঘঠনিক কাঠামোর প্রধান হিসাবে আছেন পৌরসভার মেয়র । প্রধানত তিনটি শাখা নিয়ে পৌরসভা গঠিত। প্রকৌশল বিভাগ, প্রশাসন বিভাগ এবং স্বাস্থ্য পরিবার পরিকল্পনা ও পরিচ্ছন্ন বিভাগ। প্রকৌশল বিভাগে একজন নির্বাহী প্রকৌশলী, প্রশাসন বিভাগে একজন সচিব এবং স্বাস্থ্য পরিবার পরিকল্পনা ও পরিচ্ছন্ন বিভাগ এ একজন স্বাস্থ্য কর্মকর্তা রয়েছেন।
সুনামগঞ্জ জেলা সদর হতে ৪৩ কিলোমিটার দূরত্বে অবস্থিত আয়তন ২৬.৮৫ কিলোমিটার । জগন্নাথপুর পৌরসভার উত্তরে দক্ষিন সুনামগঞ্জ, পূর্বে বিশ্বনাথ, দক্ষিণে নবীগঞ্জ এবং পশ্চিমে দিরাই উপজেলা।
জগন্নাথপুর মহাবিদ্যালয়, জগন্নাথপুর স্বরূপচন্দ্র সরকারি উচ্চ বিদ্যালয় ।
চাঁদপাড়া দ্বি-মুখী উচ্চ বিদ্যালয়
চাঁদপাড়া দ্বি-মুখী উচ্চ বিদ্যালয় () কামারদহ ইউনিয়ন এর প্রাণকেন্দ্র 
ফাঁসিতলা বাজার থেকে দুই কিলোমিটার পূর্বে অবস্থিত।
বিজ্ঞান
মানবিক
বাণিজ্য
ভিলেন (২০১৮-এর চলচ্চিত্র)
ভিলেন হলো ২০১৮ সালে মুক্তি পাওয়া বাংলা ভাষার থ্রিলার অ্যাকশন চলচ্চিত্র। এটির পরিচালনা করেন কোরিওগ্রাফার ও পরিচালক বাবা যাদব। চলচ্চিত্রটির শ্রেষ্ঠাংশে অভিনয় করেন অঙ্কুশ, মিমি এবং ঋত্বিকা সেন। ভিলেন চলচ্চিত্রটি ২০১৬ সালের তেলেগু ভাষার চলচ্চিত্র জেন্টেলম্যান থেকে অনুপ্রাণিত হয়ে তৈরি করা।ভিলেন চলচ্চিত্রের গানসমূহ কম্পোজ করেন জ্যাম৮, দেব সেন ও অম্লান চক্রবর্তী।
হেবূলি (চলচ্চিত্র)
হেবূলি (বাংলা: শক্তিশালী হিংস্র বাঘ) হলো ২০১৭ সালে মুক্তি পাওয়া ভারতীয় কন্নড ভাষার থ্রিলার অ্যাকশন চলচ্চিত্র। এটি পরিচালনা করেন এস. কৃষ্ণা। চলচ্চিত্রটির শ্রেষ্ঠাংশে অভিনয় করেন সুদীপ, ভি. রবীচন্দ্রন, অমালা পল প্রমুখ
চলচ্চিত্রটি প্রযোজনা করেন এসআরভি প্রোডাকশন। ভারতের ব্যাঙ্গালুর, হায়দ্রাবাদ, জম্মু-কাশ্মির এবং আইসল্যান্ডেও "হেবূলি" চলচ্চিত্রের শ্যুটিং হয়।
চলচ্চিত্রটি ২৩শে ফেব্রুয়ারি ২০১৭ সালে মুক্তি পায়।
"হেবূলি" চলচ্চিত্রের গল্প শুরু হয় ক্যাপ্টেন রামের (সুদীপ) উদ্ধার অভিযানের মাধ্যমে।যেখানে ৩ জন ডাক্তার, যাদের মধ্যে ডাঃ নন্দীনিও ছিলো। নন্দীনি রামের প্রেমে পড়ে, কিন্তু সে তাকে বলতে পারছিলো না। এক রাতে রামের কাছে চিঠি এলো তার ভাই আইএএস (IAS) অফিসার সত্য মুর্তি (রবীচন্দ্রন) মারা গেছেন। তখন সে ব্যাঙ্গালুর চলে আসে এবং তার ভাই কিভাবে মারা গেছে তার তদন্ত করে। পুলিশরা তার ভাই আত্মহত্যা করেছে বললেও রাম তা বিশ্বাস করতে পারছে না, সে মনে করে তার ভাইকে হত্যা করা হয়েছে। একপর্যায়ে রাম তার ভাইয়ের খুনীদের হত্যা করে এর প্রতিশোধ নেয় এবং এর মধ্যে দিয়ে গল্পের পরিসমাপ্তি ঘটে।
হেবূলি চলচ্চিত্রটি ২৩শে ফেব্রুয়ারি ২০১৭ সালে ভারতের ৫০০টি স্ক্রিনে মুক্তি পায়, যেটি কন্নড ভাষার চলচ্চিত্রের সবচেয়ে বড় চলচ্চিত্র মুক্তি। 
হেবূলি চলচ্চিত্রের গানসমূহ স্কোর এবং কম্পোজ করেন অর্জুন জনিয়া। গানের অডিও অফিসিয়ালি মুক্তি পায় ২৫শে নভেম্বর ২০১৬ সালে।
হাবিবুর রহমান মোল্লা
হাবিবুর রহমান মোল্লা (জন্ম: ২৭ জানুয়ারি ১৯৪২) হলেন একজন বাংলাদেশী রাজনীতিবিদ, ব্যবসায়ী ও সংসদ সদস্য। তিনি ঢাকা-৪ ও ঢাকা-৫ আসন থেকে নির্বাচিত জাতীয় সংসদের তিন মেয়াদের সংসদ সদস্য।
হাবিবুর রহমান মোল্লা ১৯৪২ সালের ২৭শে জানুয়ারি জন্মগ্রহণ করেন। তার পিতা মৃত সামসুদ্দিন মোল্লা ও মাতা রোকেয়া বেগম। তিনি মেট্রিকুলেশন (বর্তমান মাধ্যমিক) পর্যন্ত লেখাপড়া করেছেন।
মোল্লা ১৯৯১ সালে প্রথম স্বতন্ত্র প্রার্থী হিসাবে নির্বাচনে অংশ নেন কিন্তু পরাজিত হন। তিনি ১৯৯৬ সালের জুনে অনুষ্ঠিত সাধারণ নির্বাচনে ঢাকা-৪ আসন থেকে প্রথম সংসদ সদস্য নির্বাচিত হয়েছিলেন। ২০০১ সাধারণ নির্বাচনে একই আসন থেকে তিনি জাতীয়তাবাদী দলের প্রার্থী সালাহ উদ্দিন আহমেদের কাছে হেরে যান। ২০০৮ সাধারণ নির্বাচনে মোল্লা ঢাকা-৫ আসনে আওয়ামী লীগের মনোনয়ন পান এবং নির্বাচনে জয়ী হন। ২০১৪ সালে তিনি পুনরায় সংসদ সদস্য নির্বাচিত হন।
গনোম ডিসপ্লে ম্যানেজার
গনোম ডিসপ্লে ম্যানেজার (জিডিএম) হলো ওয়েল্যান্ড ও এক্স১১ উইন্ডো সিস্টেমের জন্য ডিসপ্লে ম্যানেজার(গ্রাফিক্যাল লগইন প্রোগ্রাম)।
ডিফল্টভাবে এক্স উইন্ডো সিস্টেম এক্সডিএম ডিসপ্লে ম্যানেজার ব্যবহার করে। যাইহোক, এক্সডিএম ইশ্যু সমাধানে কনফিগারেশন ফাইল সম্পাদনা করার প্রয়োজন হয়। কিন্তু জিডিএমে ব্যবহারকারী কমান্ড-লাইন ব্যতীত সেটিং ট্রাবলশুট বা পরিবর্তন করতে পারে।
জিডিএম ডিসপ্লে ম্যানেজার এটাচড ও রিমোট ডিসপ্লে ব্যবস্থাপনার জন্যে সবগুলো গুরুত্বপূর্ণ সমস্ত ফিচারই ব্যবহার করে। জিডিএম স্ক্র‍্যাচ থেকে লেখা হয়েছে, এবং এক্সডিএম বা এক্স কমসোর্টিয়াম কোডের কিছুই এতে নেই।
জিডিএম নিন্মোক্ত উপাদানগুলো সহিত গঠিত:
মিয়া গোলাম পরওয়ার
অধ্যাপক মিয়া গোলাম পরওয়ার (জন্ম: ৮ সেপ্টেম্বর ১৯৫৯) একজন বাংলাদেশি রাজনীতিবিদ এবং বাংলাদেশ জামায়াতে ইসলামীর বর্তমান কেন্দ্রীয় নায়েবে আমির (প্রধান নেতা)। ২০১৬ সালের নভেম্বর থেকে তিনি জামায়াতে ইসলামীর নায়েবে আমির হিসেবে দায়িত্ব পালন করছেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।
গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলাযর শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে হিসাববিজ্ঞানে বিকম. ও এমকম. পাশ করার পর অধ্যাপনা ও সাংবাদিকতার সাথে জড়িত ছিলেন।
১৯৭৫ সালে ছাত্র থাকাবস্থায় জামায়াতের সহযোগী সংগঠন ইসলামী ছাত্রশিবিরে যোগদান করেন। পর্যায়ক্রমে ছাত্রশিবিরের খুলনা মহানগরীর সেক্রেটারীর দায়িত্ব পালন করেন। তিনি ১৯৯৬ সাল থেকে ২০১১ সাল পর্যন্ত খুলনা মহানগরে জামায়াতের আমীর এবং ২০১২ সাল থেকে ২০১৬ সালের নভেম্বর পর্যন্ত কেন্দ্রীয় সহকারী সেক্রেটারি জেনারেল হিসেবে দায়িত্ব পালন করেন। পরবর্তীতে জামায়াতে ইসলামীর নায়েবে আমির নির্বাচিত হন।
২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন। একই আসনে ১৯৯১ ও ২০০৮ সালের জাতীয় নির্বাচনে পরাজিত হন। ২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন। কিন্তু নির্বাচনের দিন তার কর্মীদের “ভোটারদের কেন্দ্রে ঢুকতে না দেওয়া, এজেন্টদের কেন্দ্রে ঢুকতে বাধা দেওয়া, দলীয় নেতা-কর্মীদের গ্রেপ্তারের” কারণ দেখিয়ে তিনি নির্বাচন বর্জন করেন।
২০১০ সালের ৩০ শে জুন খুলনায় একটি মিছিল থেকে গ্রেফতার হয়ে পাঁচ বছর কারাবরণ করেন, এবং পরবর্তীতে বিভিন্ন সময়ে বিভিন্ন মেয়াদে তিন / চার বার কারান্তরীন হন। তিনি ২০১২ সালে কারাবরন করেন।
খড়গপুর সদর বিধানসভা কেন্দ্র
খড়গপুর সদর (বিধানসভা কেন্দ্র) (পূর্বে খড়গপুর টাউন নামে পরিচিত ছিল) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৪ নং খড়গপুর সদর বিধানসভা কেন্দ্রটি খড়গপুর পৌরসভা এবং খড়গপুর রেল বসতি এর খড়গপুর-১ সমষ্টি উন্নয়ন ব্লক এর অন্তর্গত।
খড়গপুর সদর বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
কংগ্রেসের জ্ঞান সিং সোহনপাল ১৯৮২ সাল থেকে ২০০৬ সাল পর্যন্ত ৬ বার খড়গপুর টাউন বিধানসভা কেন্দ্র থেকে জয়ী হন ২০০৬ সালে আরজেডি এর প্রেমচন্দ্র ঝা কে, ২০০১ সালে সিপিআই (এম) এর লালজি পান্ডেকে, ১৯৯৬ এবং ১৯৯১ সালে সিপিআই (এম) কালিদাস নায়েককে পরাজিত করেন এবং ১৯৮৭ এবং ১৯৮২ সালে সিপিআই (এম) এর জিতেন্দ্র মিত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে জনতা পার্টির সুধীর দাস শর্মা সিপিআই (এম) এর জিতেন্দ্র মিত্রকে পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের জ্ঞান সিং সোহনপাল জয়ী হন। সিপিআইয়ের নারায়ণ চৌবে ১৯৬৭, ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, খড়গপুর একটি একক আসন ছিল, কংগ্রেসের মোহম্মদ মমতাজ মোল্লা জয়ী হন।
রন হ্যাডলি
রোনাল্ড জর্জ আলফন্সো হ্যাডলি (; জন্ম: ২৯ জুন, ১৯৩৯) জ্যামাইকা উপনিবেশের কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। এছাড়াও, প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার ও ডার্বিশায়ারের পক্ষে খেলেছেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন রন হ্যাডলি।
১৯৫৮ থেকে ১৯৭৬ সময়কাল পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তাঁর। ৩১.১২ গড়ে ৩২ সেঞ্চুরি সহযোগে ২১,৬৯৫ রান তুলেছেন তিনি। ব্যক্তিগত সর্বোচ্চ করেছেন ১৮৭ রান।
খেলোয়াড়ী জীবনের অধিকাংশ সময়ই ইংল্যান্ডে অতিবাহিত করেছেন। ১৯৫৮ থেকে ১৯৭৪ সময়কালে ওরচেস্টারশায়ারের প্রতিনিধিত্ব করেছেন। তন্মধ্যে, ১৯৬১ সালে কাউন্টি ক্যাপ লাভ করেন। ১৯৭২ সালে আর্থিক সুবিধা গ্রহণের খেলার জন্য মনোনীত হন ও £১০,০০০-এর অধিক পাউন্ড-স্টার্লিং লাভ করেন রন হ্যাডলি। ১৯৭১ সালে নর্দাম্পটনশায়ারের বিপক্ষে ১৮৭ ও ১০৮ রানের ইনিংস খেলেন। এরফলে ১৯৪৬ সালে এডউইন কুপারের পর প্রথম ওরচেস্টারশায়ারের খেলোয়াড় হিসেবে প্রথম-শ্রেণীর উভয় ইনিংসে সেঞ্চুরি করার গৌরবগাঁথা রচনা করেন তিনি।
সমগ্র খেলোয়াড়ী জীবনে দুই টেস্টে অংশগ্রহণের সুযোগ হয়েছে তাঁর। ২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে রন হ্যাডলির। একই সালে একটিমাত্র ওডিআইয়ে অংশ নিয়েছেন তিনি।
১৯৭৩ সালে স্টিভ কামাচো আঘাতপ্রাপ্ত হলে ইংল্যান্ড সফররত ওয়েস্ট ইন্ডিয়ান দলে খেলার জন্য ওরচেস্টারশায়ার দল থেকে নিয়ে আসা হয়। ওয়েস্ট ইন্ডিয়ান একাদশের পক্ষে সাতটি প্রথম-শ্রেণীর খেলায় অংশগ্রহণ করেন তিনি। এছাড়াও, তিন টেস্ট নিয়ে গড়া সিরিজের প্রথম দুই টেস্টে অংশ নেন। তন্মধ্যে, প্রথম টেস্টের দ্বিতীয় ইনিংসে সংগৃহীত ৪২ রান তাঁর টেস্ট খেলোয়াড়ী জীবনের সর্বোচ্চ ছিল। এছাড়াও, প্রুডেন্সিয়াল ট্রফিতে দ্বিতীয় ওডিআইয়ে অংশ নেন।
ক্রিকেট খেলা থেকে অবসর গ্রহণের পর রন হ্যাডলি কোচিং জগতে প্রবেশ করেন।
এক সুপরিচিত ক্রিকেট পরিবার থেকে এসেছেন রন হ্যাডলি। বিখ্যাত ক্রিকেটার জর্জ হ্যাডলি সম্পর্কে তাঁর বাবা ও ডিন হ্যাডলি তার সন্তান হয়।
জর্জ হ্যাডলি ওয়েস্ট ইন্ডিজের পক্ষে ২২ টেস্টে এবং রন হ্যাডলি’র পুত্র ডিন হ্যাডলি ইংল্যান্ডের পক্ষে ১৫ টেস্ট ও ১৩টি ওডিআইয়ে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।
বাহলা দূর্গ
বাহলা দূর্গ ওমানের 'দার্জিবেল একদার ' পার্বত্য অঞ্চলের ঐতিহাসিক দূর্গগুলোর একটি। এবং এটি ওমানের এক মাত্র ইউনেস্কো অধিভুক্ত দূর্গ যা ১৯৮৭ সালে অধিভুক্ত করা হয়।
ব্যাপক সংস্কার এবং পুনঃস্থাপন এর পর এই দূর্গটি ২০১২ সালে সাধারণের জন্য উন্মুক্ত করে দেয়া হয়।
যদিওবা ভ্রমণ ইচ্ছুক দের এই দূর্গ সম্পর্কে আরো বিস্তারিত জানার জন্য এই বিশাল কম্পলেক্স এ কোনো নির্দেশিকা  বা প্রদর্শনীর ব্যবস্থা করা হই নি যাতে ভ্রমণপিপাসুরা এই দূর্গ নিজের মত ঘুরে বেড়াতে পারে
ধরা হয়, ১২শ বা ১৫শ শতক এর দিকে বনু নেভাম গোত্রের দ্বাড়া এই দূর্গ টি প্রতিস্টা করে যারা সে সময়ে frankincense এর ব্যবসা নিয়ন্ত্রনের জন্য পরিচিত ছিল।
উক্ত কম্পলেক্সের অংশ হিসেবে উদ্যান সংলগ্ন একটি খিলান ও রয়েছে এবং ১৩ কি.মি ব্যাপ্ত প্রাচীন প্রাচীর রয়েছে যার অংশ বিশেস আজো দাড়িয়ে আছে।
কাদা এবং খড়ের তৈরী ইট এর দ্বাড়া নির্মিত হওয়ায় পুনর্সংস্কার এর পূর্ব পর্যন্ত মূল কাঠামোর ব্যাপক ক্ষয় হয়।
এই দূর্গকে ঘিরে প্রচুর কিংবদন্তি রয়েছে।
এই দূর্গ এর মুল ৩ অংশ রয়েছে।  আল কাসাবা, বাইত আল হাদিত এবং বাইত আল জাবাল।
তন্মধ্যে বাইত আল হাদিত অংশ টি ইয়ারিবা বংশের (১৬২৪-১৭৪৩)  দ্বাড়া প্রতিস্টিত হয়। এবং বাইত আল জাবাল অংশ টি অস্টাদশ শতকে স্থাপিত হয়।
১৯৯৫ সালে বাহলা দূর্গ এর সংরক্ষন প্রচেস্টা শুরু হয়, যদিও এই পুন:সংস্কার করার মুল উদ্দেশ্যই ছিল দূর্গ কে নতুন করে তোলা। যদিও এই সংস্কার কোনোরকম প্রত্নতাত্ত্বিক, স্থানাঙ্ক, স্থাপত্য বা প্রযুক্তিগত সমীক্ষা ছাড়াই করা হয়েছিল।
স্টিভ জেমস
স্টিফেন পিটার জেমস (; জন্ম: ৭ সেপ্টেম্বর, ১৯৬৭) গ্লুচেস্টারশায়ারের লিডনে এলাকায় জন্মগ্রহণকারী প্রতিভাধর ও সাবেক ইংরেজ আন্তর্জাতিক ক্রিকেটার ও সাংবাদিক। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন ও জিম্বাবুয়ের ঘরোয়া ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্টিভ জেমস। এছাড়াও, ডানহাতি মিডিয়াম বোলিংয়ে পারদর্শীতা দেখিয়েছেন তিনি।
ইংরেজ কাউন্টি ক্রিকেটে ১৯৮৫ থেকে ২০০৩ সাল পর্যন্ত গ্ল্যামারগনের পক্ষে ১৭ মৌসুম অতিবাহিত করেন। এ সময়ে ২৪৫টি প্রথম-শ্রেণীর খেলায় অংশ নিয়ে ৪০ ঊর্ধ্ব গড়ে ১৫,৮৯০ রান তুলেন। এ পর্যায়ে ৪৭টি সেঞ্চুরি করার গৌরব অর্জন করেন। তন্মধ্যে, ২০০০ সাসেক্সের বিপক্ষে ব্যক্তিগত সর্বোচ্চ অপরাজিত ৩০৯ রানের ইনিংস খেলেছিলেন তিনি। এ ইনিংসটি অদ্যাবধি গ্ল্যামারগনের সর্বোচ্চ ব্যক্তিগত রানের মর্যাদা পাচ্ছে।
নয় মৌসুমে সহস্রাধিক রান তুলেছিলেন তিনি। ১৯৯৬ সালে ১,৭৬৬ রান তোলার পর পরের বছরই ১,৭৭৫ রান তুলেছিলেন। ফলশ্রুতিতে ইংল্যান্ড এ দলের পক্ষে খেলার জন্য মনোনীত হন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯৭ প্রফেসনাল ক্রিকেটার্স অ্যাসোসিয়েন কর্তৃপক্ষ তাঁকে পিসিএ বর্ষসেরা খেলোয়াড় হিসেবে নামাঙ্কিত করে।
প্রথম-শ্রেণীর খেলোয়াড়ী জীবনের শেষ তিন মৌসুম গ্ল্যামারগন দলের অধিনায়কের দায়িত্ব পালন করেছেন। গ্ল্যামারগনে খেলার পাশাপাশি দুই মৌসুম জিম্বাবুয়ের ঘরোয়া প্রথম-শ্রেণীর ক্রিকেট লীগে ম্যাশোনাল্যান্ড দলের পক্ষে খেলেছিলেন স্টিভ জেমস। ২০০৩ সালে ৩৫ বছর বয়সে প্রথম-শ্রেণীর ক্রিকেটকে বিদায় জানান।
সুন্দর খেলা প্রদর্শনের ফলে টেস্ট খেলার জন্য তাঁকে ইংরেজ দলে অন্তর্ভূক্ত করা হয়। ১৮ জুন, ১৯৯৮ তারিখে টেস্ট ক্রিকেটে অভিষেক ঘটে স্টিভ জেমসের। এরপর ২৭ আগস্ট, ১৯৯৮ তারিখে নিজস্ব দ্বিতীয় ও সর্বশেষ টেস্টে অংশ নেন তিনি। সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ হয় স্টিভ জেমসের। চার ইনিংসে অংশ নিয়ে সর্বমোট ৭১ রান তুলতে পেরেছেন তিনি। ব্যক্তিগত সর্বোচ্চ রান করেন ৩৬।
২০০৩ সালে প্রথম-শ্রেণীর ক্রিকেট থেকে অবসর নেয়ার পর সাংবাদিকতার দিকে ঝুঁকে পড়েন তিনি। সানডে টেলিগ্রাফে ক্রিকেট ও রাগবি খেলার প্রতিবেদন লিখছেন। এছাড়াও, ডেইলি টেলিগ্রাফে মাঝেমাঝে এ বিষয়ে লিখে থাকেন। এরপর ২০১৬ সালের বড়দিনের পূর্বে এ দায়িত্ব থেকে অব্যাহতি নেন। বর্তমানে টাইমসের সাথে জড়িত তিনি।
ক্রিকেট খেলার পাশাপাশি রাগবি খেলায়ও তিনি সিদ্ধহস্তের পরিচয় দিয়েছেন। লিডনে আর.এফ.সি দলের পক্ষে ফুল ব্যাক অবস্থানে খেলতেন। ১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত খেলোয়াড়ী জীবন পার করে ১৪০ পয়েন্ট লাভ করেন। তন্মধ্যে, ৮১ খেলায় অংশ নিয়ে ৩১ ট্রাইজ ছিল তাঁর।
দক্ষিণ চর বংশী ইউনিয়ন
দক্ষিণ চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার দক্ষিণাংশে দক্ষিণ চর বংশী ইউনিয়নের অবস্থান। এ ইউনিয়নের পশ্চিমে ও উত্তর-পশ্চিমে উত্তর চর বংশী ইউনিয়ন, উত্তর-পূর্বে চর মোহনা ইউনিয়ন, পূর্বে লক্ষ্মীপুর সদর উপজেলার চর রুহিতা ইউনিয়ন এবং দক্ষিণে লক্ষ্মীপুর সদর উপজেলার চর রমণীমোহন ইউনিয়ন অবস্থিত।
দক্ষিণ চর বংশী ইউনিয়ন রায়পুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দক্ষিণ চর আবাবিল ইউনিয়ন
দক্ষিণ চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার উত্তরাংশে দক্ষিণ চর আবাবিল ইউনিয়নের অবস্থান। এ ইউনিয়নের পশ্চিমে উত্তর চর আবাবিল ইউনিয়ন, দক্ষিণে উত্তর চর বংশী ইউনিয়ন, পূর্বে চর মোহনা ইউনিয়ন ও রায়পুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।
দক্ষিণ চর আবাবিল ইউনিয়ন রায়পুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
লক্ষ্মীপুর সদর থানা
লক্ষ্মীপুর সদর থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।
লক্ষ্মীপুর সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন।
চন্দ্রগঞ্জ থানা
চন্দ্রগঞ্জ থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।
লক্ষ্মীপুর সদর উপজেলার ৯টি ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন।
লক্ষ্মীপুর পৌরসভা
লক্ষ্মীপুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
লক্ষ্মীপুর সদর উপজেলার মধ্যাংশে লক্ষ্মীপুর পৌরসভার অবস্থান। এ পৌরসভার উত্তরে দক্ষিণ হামছাদী ইউনিয়ন; পূর্বে পার্বতীনগর ইউনিয়ন, বাঙ্গাখাঁ ইউনিয়ন ও লাহারকান্দি ইউনিয়ন; দক্ষিণে টুমচর ইউনিয়ন ও শাকচর ইউনিয়ন এবং পশ্চিমে চর রুহিতা ইউনিয়ন ও দালাল বাজার ইউনিয়ন অবস্থিত।
১৯৭৬ সালের ১ সেপ্টেম্বর তৎকালীন ৫নং বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে।
লক্ষ্মীপুর পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
বাঞ্চানগর ইউনিয়ন
বাঞ্চানগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।
বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।
টনি ব্লেইন
টনি এলস্টোন ব্লেইন (; জন্ম: ১৭ ফেব্রুয়ারি, ১৯৬২) নেলসনে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শিতা দেখিয়েছেন টনি ব্লেইন।
সমগ্র খেলোয়াড়ী জীবনে ১১ টেস্ট ও ৩৮টি একদিনের আন্তর্জাতিকে অংশগ্রহণের সুযোগ ঘটে টনি ব্লেইনের।
২১ আগস্ট, ১৯৮৬ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তাঁর। প্রায়শঃই তাঁকে ইয়ান স্মিথ ও অ্যাডাম প্যারোরের স্থলাভিষিক্ত হতে হতো।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন টনি ব্লেইন। এরপর ধারাভাষ্যকারের ভূমিকায় অবতীর্ণ হন তিনি। কার্লটন বলিং কলেজে শিক্ষকতা করেছেন। বর্তমানে তিনি ডিক্সন্স অ্যালার্টন একাডেমিতে কর্মরত।
কিছু শৈশব
কিছু শৈশব হুমায়ূন আহমেদ এর স্মৃতিচারণ মূলক বই। এটি কোনো উপন্যাস না। বইটিতে লেখক তার আপন শৈশবের কথাগুলো বলেছেন। অকপটে স্বীকার করেছে তার ছোট বেলার দুষ্টুমির কথা। কথার ফাঁকে ফাঁকে সে তার পরিবারের সকলের কথা বলেছেন।
কখনো কখনো আপনজনদের নিয়ে ছোট গল্পও ফেঁদেছেন। কখনো আবার প্রকাশ করেছেন ব্যক্তিগত দুঃখকথা।
বইটি সম্পর্কে হুমায়ূন আহমেদ বইয়ের ফ্ল্যাপে লিখেছেনঃ
দিল্লির ইতিহাস
ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল। কৌশলগত অবস্থানের দ্বারা প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মান করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।
দিল্লির উল্লেখযোগ্য প্রাগৈতিহাসিক স্থানগুলির মধ্যে রয়েছে আনন্দপুর (বদরপুর অঞ্চলে)। এছাড়াও হরপ্পা সভ্যতার সময়কার নরলা ও নন্দ নগরীর প্রত্নস্থান রয়েছে। প্রাচীন সাহিত্যে দিল্লীর ইতিহাসের উল্লেখগুলি করা হয়েছিল পৌরাণিক কাহিনী এবং কিংবদন্তী উপর ভিত্তি করে। হিন্দু মহাকাব্য মহাভারত অনুসারে ইন্দ্রপ্রস্থ ("ঈশ্বর ইন্দ্রের শহর") নামে একটি শহরে পণ্ডাবদের রাজধানী ছিল। একটি দৃঢ় বিশ্বাস রয়েছে যে প্রাচীন ইন্দ্রপ্রস্থের স্থান পুরাতন কেল্লা নির্মিত হয়েছিল। এই স্থানে খনন করে উত্তর-ভারতীয় কৃষ্ণ চিক্কণ মৃৎপাত্র (৭০০-২০০ খ্রিষ্টপূর্বে) এবং চিত্রিত ধূসর ধাতব টুকরা পাওয়া গেছে। এই পুরাতন দ্রব্যগুলির উপর ভিত্তি করে অনুমান করা হচ্ছে দিল্লি এলাকায় প্রথম বসতি স্থাপিত হয়েছিল ১০০০ খ্রিষ্টপূর্বাব্দে।
১৯৬৬ সালে মৌর্য সম্রাট অশোক (২৭২-৩৩৬ খ্রিষ্টাপূর্বাব্দ) এর একটি শিলালিপি শ্রীনিবাসপুরীর কাছে আবিষ্কৃত হয়েছিল। ১৪ শতকে ফিরাজ শাহ তুঘলক কর্তৃক অশোকের নির্দেশাবলীর সাথে দুটি বেলেপাথরের স্তম্ভ আনা হয়েছিল। কুতুব মিনারের কাছে বিখ্যাত লৌহ স্তম্ভটি গুপ্ত রাজবংশের সম্রাট প্রথম কুমার গুপ্ত (১০২০-৫৪০ খ্রিষ্টাব্দ) দ্বারা দশম শতাব্দীতে দিল্লিতে স্থানান্তরিত হয়।
আলি বাবা (খাদ)
আলি বাবা হল শনির অন্যতম প্রাকৃতিক উপগ্রহ এনসেলাডাসের উত্তর গোলার্ধ্বে অবস্থিত একটি বৃহদাকার খাদ। ভয়েজার ২ কর্তৃক প্রেরিত একটি ছবিতে আলি বাবা প্রথম আবিষ্কৃত হয়। এই খাদটি ৫৫.১° উত্তর অক্ষাংশ ও ২২.৩° পশ্চিম দ্রাঘিমাংশে অবস্থিত। এটির ব্যাস ৩৯.২ কিলোমিটার। আলি বাবা খাদটি আলাদিন ও সামাদ খাদ দু’টির নিকটে অবস্থিত। আলি বাবার অভ্যন্তরভাগে একটি বিরাট গমুজ রয়েছে, যা দেখে অনুমান করা হয় খাদটি সান্দ্র শিথিলকরণের মধ্যে দিয়ে গিয়েছে। গম্বুজের শীর্ষদেশটি খাদের প্রান্তভাগ অপেক্ষাও বেশি উঁচু।
স্যার রিচার্ড বার্টন অনূদিত "এক সহস্র এক আরব্য রজনী" গ্রন্থের "আলিবাবা ও চল্লিশ চোর" গল্পের নায়ক আলি বাবার নামানুসারে এই খাদটির নামকরণ করা হয়েছে।
সৈয়দ আবু হোসেন
সৈয়দ আবু হোসেন বাবলা (জন্ম: ১২ অক্টোবর ১৯৫৬) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টি (এরশাদ) এর প্রেসিডিয়াম সদস্য এবং জাতীয় সংসদের তিন বারের নির্বাচিত সংসদ সদস্য।
সৈয়দ আবু হোসেন ১৯৫৬ সালের ১২ অক্টোবর জন্মগ্রহণ করেন। তার পিতার নাম সৈয়দ একরাম হোসেন ও মাতার নাম ফাতেমা খাতুন।
আবু হোসেন ছাত্র জীবনে বাংলাদেশ ছাত্রলীগের সাথে জড়িত ছিলেন। তিনি বাংলাদেশ কৃষি বিশ্ববিদ্যালয়ের ছাত্রসংসদের সাধারণ সম্পাদক ছিলেন। এরপর তিনি আওয়ামীগের রাজনীতি সাথে জড়িত হন। শেখ হাসিনার ব্যক্তিগত সহকারী হিসাবেও কাজ করেন। কিন্তু দলের মনোনয়ন না পেয়ে স্বতন্ত্র প্রার্থী হয়ে নির্বাচন করলে আওয়ামী লীগ থেকে তাকে বহিস্কার করে। পরে তিনি জাতীয় পার্টিতে যোগ দেন।
আবু হোসেন বাবলা ১৯৮৬ সালে প্রথম সংসদ সদস্য নির্বাচিত হন ঢাকা-৪ আসন থেকে। ১৯৮৮ সালে তিনি পুনরায় একই আসন থেকে সংসদ সদস্য হন। বাবলা ২০০৮ সাধারণ নির্বাচনে জাতীয় পার্টি (এরশাদ) এর প্রাথী হয়ে ঢাকা-৫ আসন থেকে নির্বাচন করেন কিন্তু পরিাজিত হন। ২০১৪ সালে তিনি ঢাকা-৪ আসন থেকে মহাজোটের ব্যানারে নির্বাচনে অংশগ্রহন করেন এবং ১৭,৭৭২টি ভোট পেয়ে বিজয়ী হন।
কামরুল ইসলাম
মোহাম্মদ কামরুল ইসলাম (জন্ম: ১ জুন ১৯৫০) হলেন বাংলাদেশের একজন আইনজীবী, রাজনীতিবদ ও সংসদ সদস্য। তিনি ঢাকা-২ আসন থেকে নির্বাচিত তিনবারের সংসদ সদস্য। তিনি ১২ ফেব্রুয়ারি ২০১৪ সাল থেকে বাংলাদেশ সরকারের খাদ্য মন্ত্রী দায়িত্ব পালন করছেন।
কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।
কামরুল ইসলাম ২০০৮ সাধারণ নির্বাচনে ঢাকা-২ আসনের জন্য আওয়ামী লীগের মনোনীত প্রার্থী হয়ে নির্বাচন করেন এবং নির্বাচনে জয়ী হয়ে হন। তিনি ২০০৮ থেকে ২০১৪ পর্যন্ত বাংলাদেশ সরকারের আইন বিচার ও সংসদ বিষয়ক মন্ত্রণালয়ের প্রতিমন্ত্রী ছিলেন। ২০১৪ সালে তিনি বিনা প্রতিদন্দ্বীতায় পুনরায় সংসদ সদস্য হন। ১২ ফেব্রুয়অরি ২০১৪ থেকে তিনি খাদ্য মন্ত্রীর দায়িত্ব পালন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনঃরায় সংসদ সদস্য নির্বাচিত হন।
মশাজানের দিঘী
বাংলাদেশের সিলেট বিভাগের হবিগঞ্জ জেলা শহরের পাঁচ মাইল দক্ষিণে মশাজান বা মসাজান নামক গ্রামে এই দিঘীর অবস্থান। দিঘীটিকে স্থানীয় ভাবে মশাদানের দিঘী বা সৈয়দ গোয়াসের দীঘি বলা হয়। ষোল’শ শতকের প্রথম দিকে দুইশত একর সীমানার মধ্যভাগে অবস্থিত এ দীঘির প্রতিষ্ঠাতা আধ্যাত্নিকপুরুষ খ্যাত সৈয়দ গোয়াস (রঃ)। তিনি ছিলেন মধ্য যোগীয় মহাকবি সৈয়দ সুলতানের জ্যেষ্ঠসন্তান এবং সিলেট ও তরফ বিজয়ী সিপাহসালার সৈয়দ নাসির উদ্দিন (রঃ)'র ষষ্ঠ অধস্থনপুরুষ। দৃষ্টিনন্দন ও সুবিশাল এ দীঘিটি বাংলাদেশের দর্শনীয় স্থান হিসাবে স্বীকৃত।
চারপাশে ঘন গাছগাছালি পরিবেষ্টিত লম্বাটে চৌকোণা আকৃতির দিঘীটির তলভাগে কোন রহস্যজনক কারনে অসংখ্য ছোটবড় নিকষকাল রঙের অমসৃণ শিলাখণ্ড বিদ্ধমান। দৃশ্যত(পরীক্ষিত নয়)এই পাথরগুলো উল্কাপিণ্ডের সাথে হুবহু সামঞ্জস্যপূর্ণ। হয়তো এই পাথরগুলোর প্রভাবেই এর পানি কাঁচের ন্যায় এতটাই স্বচ্ছ যে অনেক গভীরের তলদেশ পর্যন্ত স্পষ্টত দেখা যায়। এই দিঘীর পানিতে বিভিন্ন রকম মাছ থাকা স্বত্বেও আশ্চর্যজনক ভাবে লক্ষ্যনিয় বিষয় যে এতে কোনও ধরনের কচুরিপানা, জলজুদ্ভিদ, সাধারণ কীটপতঙ্গ বা জোঁকব্যাঙ একেবারেই টিকে থাকতে পারেনা। তাছারাও স্থানীয় জনগণের পরীক্ষিত বিষয় হিসেবে এটাও স্বীকৃত যে এই দিঘীতে কয়েকবার গোসল করলে সধারন পাছড়া বা চর্মরোগ সেরে যায়। কিন্তু এসবের কারন নিরূপণে স্মরণকাল যাবত “অলির কেরামত” বলে প্রচলিত একটা লোকশ্রুতি ব্যতীত বিজ্ঞানভিত্তিক কোন পরীক্ষা নিরীক্ষা হয়েছে বলে জানা যায়নি।
আবহমান কাল থেকে প্রচলিত লোকশ্রুতি বা স্থানীয়দের লালিত কিংবদন্তী যে, অত্র বিজন স্থানে একটি সুপেয় জলাশয়ের জন্য আল্লাহ্‌র কাছে তাঁর প্রিয় অলী সৈয়দ গোয়াস (রঃ) মদদ প্রার্থনার প্রেক্ষিতে আকাশ আলোকিত করে নেমে আসা ফেরেশতাদের দ্বারা এক রাতেই এই দিঘী সৃষ্টি হয়েছে। একারনেই সৃষ্টির পর থেকে কখনও এ দিঘিকে সংস্কার কিংবা পুনঃখননের প্রয়োজন হয়নি, কালক্রমে নিজে থেকেই এটা গভীরতা প্রাপ্ত হয়।
গুগল ফর্ম
গুগল ফর্ম একটি জরিপ পরিচালনামূলক অ্যাপ্লিকেশন যা গুগল ড্রাইভ অফিস স্যুটসহ গুগল দস্তাবেজ, গুগল পত্রক এবং গুগল স্লাইডগুলির সাথে অন্তর্ভুক্ত। ডক্স, পত্রক এবং স্লাইডগুলিতে পাওয়া সমস্ত সহযোগিতা এবং ভাগ করার বৈশিষ্ট্যগুলি ফর্মে রয়েছে।
গুগল ফর্মগুলি এমন একটি সরঞ্জাম যা ব্যবহারকারীদের কাছ থেকে ব্যক্তিগতকৃত জরিপ বা কুইজের মাধ্যমে তথ্য সংগ্রহ করার অনুমতি দেয়। তথ্য তারপর সংগ্রহ এবং স্বয়ংক্রিয়ভাবে একটি স্প্রেডশীটে সংযুক্ত করা হয়। স্প্রেডশীটটি জরিপ এবং কুইজের প্রতিক্রিয়ার পরিসংখ্যানসহ পূর্ণ করা হয়।
ফরম সেবা কয়েক বছর ধরে বেশ কয়েকটি হালনাগাদের মধ্যে দিয়ে গেছে। নতুন বৈশিষ্ট্যগুলির মধ্যে রয়েছে মেনু অনুসন্ধান, অজানাভাবে ক্রম করার জন্য প্রশ্নের ক্রম এলোমেলো করা, ব্যক্তি প্রতি প্রতিক্রিয়া সীমাবদ্ধ করা, URL ছোট করা,
কাস্টম থিম, ফর্ম তৈরি করার সময় স্বয়ংক্রিয়ভাবে উত্তরের পরামর্শ উৎপন্ন করা এবং এবং ব্যবহারকারীদেরকে প্রশ্নের উত্তর দেওয়ার জন্য একটি "আপলোড ফাইল" করার বিকল্প যা তাদেরকে কোন সামগ্রী বা ফাইল তাদের কম্পিউটার বা Google ড্রাইভের ফাইলগুলি থেকে দেয়ার জন্য প্রয়োজনীয়।। আপলোড বৈশিষ্ট্য শুধুমাত্র জি সুইটের মাধ্যমে উপলব্ধ।
অক্টোবরে ২০১৪-এ গুগল গুগল ফরমের জন্য অ্যাড-অন চালু করেছে, যা জরিপগুলিতে আরো বৈশিষ্ট্যের জন্য নতুন সরঞ্জাম তৈরি করতে তৃতীয় পক্ষের ডেভেলপারগণকে অনুমতি প্রদান করে।
২০১৭ সালের জুলাই মাসে গুগল কয়েকটি নতুন বৈশিষ্ট্য যোগ করার জন্য ফরম হালনাগাদ করেছে। "বুদ্ধিমান প্রতিক্রিয়া যাচাইকরণ" যা ফর্ম ক্ষেত্রগুলিতে পাঠ্য ইনপুট সনাক্ত করতে পারে যা কী লিখিত হয় তা চিহ্নিত করতে পারে এবং ব্যবহারকারীকে ভুল ইনপুটের তথ্য সংশোধন করার জন্য জিজ্ঞাসা করতে সক্ষম। গুগল ড্রাইভে ফাইল-ভাগিং সেটিংসের উপর নির্ভর করে ব্যবহারকারীরা তাদের নিজ নিজ সংস্থার বাইরের ব্যক্তিদের কাছ থেকে ফাইল আপলোডের অনুরোধ করতে পারেন, প্রাথমিকভাবে ১ গিগাবাইটে তা নির্ধারণ করা, যা ১ টিবিতে পরিবর্তিত করা যেতে পারে। একটি নতুন টিকবক্স গ্রিড একটি টেবিলে বহু-বিকল্প উত্তর দেয়াকে সক্ষম করে। সেটিংসে, ব্যবহারকারীরা তাঁদের পছন্দ পরিবর্তন করতে পারে যা সব ফর্মগুলিতে কার্যকর হয়, যেমন সর্বদা ইমেল ঠিকানাগুলি সংগ্রহ করার পছন্দ।
ব্যাসিল বুচার
ব্যাসিল ফিটজহার্বার্ট বুচার (; জন্ম: ৩ সেপ্টেম্বর, ১৯৩৩) ব্রিটিশ গায়ানার বারবাইসের পোর্ট মোর‌্যান্ট এলাকায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শীতা দেখিয়েছেন ব্যাসিল বুচার।
প্রথম আমেরিন্দীয় বংশোদ্ভূত ব্যক্তি হিসেবে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করার গৌরব অর্জন করেন। তৎকালীন ব্রিটিশ গায়ানার পোর্ট মোর‌্যান্টের ঠিক বাইরে অবস্থিত ইক্ষু খামার এলাকায় ব্যাসিল বুচারের জন্ম। ছোট্ট গ্রাম হলেও এ গ্রাম থেকেই প্রতিবেশী আলভিন কালীচরণের পরিবার, ভবিষ্যতের টেস্ট দলীয় সঙ্গী রোহন কানহাই ও জো সলোমন কাছাকাছি বসবাস করতেন। শিক্ষা জীবন শেষ না করেই বিদ্যালয় ত্যাগ করেন। এ সময়ে শিক্ষক, পাবলিক ওয়ার্কস ডিপার্টমেন্টের কেরাণী, বীমাকর্মী ও উন্নয়ন কর্মকর্তা হরেকরকম পদে চাকুরী করেন। এ সময়ে পোর্ট মোর‌্যান্ট স্পোর্টস ক্লাবে খেলতেন।
১৯৫৮-৫৯ মৌসুমে ভারত গমনের জন্যে ব্যাসিল বুচারকে মনোনীত করা হয়। ব্রাবোর্ন স্টেডিয়ামে অনুষ্ঠিত সিরিজের প্রথম টেস্টে ওয়েস হলের সাথে একযোগে টেস্ট অভিষেক পর্ব সম্পন্ন হয়। ২৮ নভেম্বর, ১৯৫৮ তারিখে ভারতের বিপক্ষে টেস্ট ক্রিকেটে অভিষেক ঘটে ব্যাসিল বুচারের। খেলায় তিনি ২৮ ও অপরাজিত ৬৪ রান তুলেন। কানহাইয়ের সাথে রানার হিসেবে অংশ নেন ও গারফিল্ড সোবার্সের সাথে ১৩৪ রানের জুটি গড়েন। তবে, খেলাটি ড্রয়ে পরিণত হয়েছিল।
ইডেন গার্ডেন্সে সিরিজের তৃতীয় টেস্টে ব্যাসিল বুচার তাঁর প্রথম টেস্ট সেঞ্চুরি করেন। ঐ টেস্টে তাঁর দল ইনিংস ও ৩৩৬ রানের বিশাল ব্যবধানে জয় তুলে নেয়। ওয়েস্ট ইন্ডিয়ান ইনিংসের তিনজন সেঞ্চুরিকারীর একজন ছিলেন। তিন ঘন্টারও অধিককাল ক্রিজে অবস্থান করে ১৫ চার সহযোগে ১০৩ রান তুলেন। এ সময়ে কানহাইয়ের সাথে ২১৭ রানের জুটি গড়েছিলেন তিনি। মাদ্রাজে অনুষ্ঠিত চতুর্থ টেস্টে ধারাবাহিকভাবে দ্বিতীয় টেস্ট সেঞ্চুরি হাঁকান। সাড়ে পাঁচ ঘন্টাকাল ক্রিজে অবস্থান করে ১০ চার সহযোগে ১৪২ রান তুলেন। এরফলে ওয়েস্ট ইন্ডিজের সিরিজ জয়ে প্রভূতঃ ভূমিকা রাখেন তিনি। সিরিজ শেষে ৬৯.৪২ গড়ে ৪৮৬ রান তুলেছিলেন তিনি।
১৯৬৩ সালের পূর্ব-পর্যন্ত রান খরায় ভুগতে থাকেন ব্যাসিল বুচার। অবশেষে, ১৯৬৩ সালে ইংল্যান্ড গমনে নিজেকে খেলার ধারায় নিয়ে আসতে সক্ষম হন। ঐ সিরিজে ৩৮৩ রান তুলেন। তন্মধ্যে, দলীয় ২২৯ রানের মধ্যে একাই করেছিলেন ১৩৩ রান। ফলশ্রুতিতে লর্ডস টেস্টটি ড্র করতে সক্ষম হয়। এ ইনিংসের বিরতিতে পত্র পাঠে জানতে পারেন যে, তাঁর স্ত্রী গায়ানায় গর্ভপাত করেছে।
মাঝেমধ্যেই দলের প্রয়োজনে লেগ স্পিন বোলিংয়ের অধিকার লাভ করতেন। ১৯৬৭-৬৮ মৌসুমে পোর্ট অব স্পেনে সফররত ইংল্যান্ড দলের বিপক্ষে ইনিংসে ৫/৩৪ লাভ করেন।
বিশ্বস্ত ডানহাতি মাঝারিসারির ধ্রুপদী ক্রীড়াশৈলীর অধিকারী ব্যাটসম্যান হিসেবে তাঁকে পরিগণিত করা হতো। ১৯৬০-এর দশকে তারকাসমৃদ্ধ ওয়েস্ট ইন্ডিয়ান ব্যাটিং ধারাবাহিকতাকে শক্তিশালীকরণে প্রভূতঃ ভূমিকা রাখেন। অস্ট্রেলীয় ক্রিকেটার ও গণমাধ্যম ব্যক্তিত্ব রিচি বেনো তাঁকে সর্বাপেক্ষা দৃঢ়প্রতিজ্ঞাবদ্ধ ব্যাটসম্যানরূপে আখ্যায়িত করেছেন যাকে আউট করা দুরূহ ব্যাপার।
দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৭০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ক্রিকেট খেলা থেকে অবসর গ্রহণের পর গায়ানায় অ্যালুমিনিয়াম সঙ্করায়িত আকরিক বক্সাইট প্রতিষ্ঠান পরিচালনা করছেন।
কিউটব্রাউজার
কিউটব্রাউজার () গ্নু/লিনাক্স, মাইক্রোসফট উইন্ডোজ, কিছু বিএসডি অপারেটিং সিস্টেম এবং ম্যাকওএসের জন্যে ভিম-স্টাইল কিবাইন্ডিং ও মিনিমাল গ্রাফিক্যাল ইউজার ইন্টারফেস-সম্বলিত একটি ওয়েব ব্রাউজার। এটি পরিপূর্ণ কীবোর্ড-চালিত, যেটি ভিমপেরাটর ও ডিডব্লিউবি থেকে অনুপ্রেরণা পেয়েছে। এটি ডাকডাকগোকে ডিফল্ট অনুসন্ধান ইঞ্জিন হিসেবে ব্যবহার করে। ফেডোরা ও আর্চের মত লিনাক্স ডিস্ট্রিবিউশনের ন্যাটিভ রিপোজিটরিতে এ ব্রাউজার রয়েছে।
ফ্লোরিয়ান ব্রুহিন কিউটব্রাউজারের উন্নয়ন করেছেন, যার জন্যে তিনি ২০১৬ সালে সিএইচ ওপেন সোর্স পুরস্কার লাভ করেন।
নারায়ণগড় বিধানসভা কেন্দ্র
নারায়ণগড় (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৫ নং নারায়ণগড় বিধানসভা কেন্দ্রটি নারায়ণগড় সমষ্টি উন্নয়ন ব্লক এর অন্তর্গত।
নারায়ণগড় বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।
২০১৬ সালের নির্বাচনে, তৃণমূল কংগ্রেসের প্রদ্যুৎ কুমার ঘোষ তার নিকটতম প্রতিদ্বন্দ্বী সিপিআই (এম) এর ডা. সূর্য কান্ত মিশ্র কে পরাজিত করেন।
২০১১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সূর্য কান্ত আট্টাকে পরাজিত করেন।
২০০৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।
২০০১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।
১৯৯৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
১৯৯১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ডা. সূর্য কান্ত মিশ্র নারায়ণগড় বিধানসভা কেন্দ্র থেকে জয়ী হন, ২০০৬ ও ২০০১ সালে তৃণমূল কংগ্রেসের সলিল কুমার দাস পট্টনায়ককে পরাজিত করেন, ১৯৯৬ সালে কংগ্রেসের দূর্গেশ মিশ্রকে এবং ১৯৯১ সালে কংগ্রেসের সলিল কুমার দাস পট্টনায়ককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিভূতিভূষণ দে ১৯৮৭ সালে কংগ্রেসের তিমির বরণ পাহাড়ীকে এবং ১৯৮২ সালে কংগ্রেসের কৃষ্ণ দাস রায়কে পরাজিত করেন। কংগ্রেসের কৃষ্ণ দাস রায় ১৯৭৭ সালে জনতা পার্টির মিহির কুমার লাহাকে পরাজিত করেন।
১৯৭২ এবং ১৯৭১ সালে কংগ্রেসের ব্রজ কিশোর মাইতি জয়ী হন। বাংলা কংগ্রেসের মিহির কুমার লাহা ১৯৬৯ সালে জয়ী হন। ১৯৬৭ সালে কংগ্রেসের কে.ডি. রায় জয়ী হন। ১৯৬২ সালে কংগ্রেসের কৃষ্ণ প্রসাদ মণ্ডল জয়ী হন। ১৯৫৭ সালে নারায়ণগড় কেন্দ্রে আসন ছিল না। স্বাধীন ভারতের প্রথম নির্বাচন ১৯৫১ সালে, নারায়ণগড় কেন্দ্রটি যৌথ আসন ছিল কেএমপিপি এর সুরেন্দ্রনাথ প্রমানিক এবং বিজেএসের কৃষ্ণ চন্দ্র সতপতি জয়ী হন।
ইউজেবল ব্রাউজার
ইউজেবল () ইউনিক্স দর্শন ও সিম্পলিসিটি লালন করা একটি ফ্রি ও ওপেন সোর্স মিনিমালিস্ট ওয়েব ব্রাউজার। ২০০৯ সালের প্রথম দিকে এর উন্নয়ন শুরু হয় কিন্তু এখনও একে ডেভেলপাররা আলফা স্টেজে রয়েছে বলে মনে করেন। ইউজেবলের মূল উপাদানগুলো সিতে লিখা হয়েছে, কিন্তু অন্যান্য ভাষাও ব্যবহার করা হয়েছে, বিশেষত পাইথন। ইউজেবল প্রকল্পের সমস্ত অংশই ফ্রি লাইসেন্সের অধীনে প্রকাশিত, প্রধানত গ্নু জেনারেল পাবলিক লাইসেন্স সংস্করণ ৩।
"ইউজেবল" শব্দ থেকে "Uzbl" শব্দটি এসেছে।
উন্নয়নের প্রাথমিক ধাপে হলেও, মিনিমালিস্ট ব্রাউজার হিসেবে এর বেশ খ্যাতি রয়েছে।
উত্তর হামছাদী ইউনিয়ন
উত্তর হামছাদী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার সর্ব-উত্তরে উত্তর হামছাদী ইউনিয়নের অবস্থান। এ ইউনিয়নের দক্ষিণে দক্ষিণ হামছাদী ইউনিয়ন, দক্ষিণ-পূর্বে পার্বতীনগর ইউনিয়ন, পূর্বে বশিকপুর ইউনিয়ন ও রামগঞ্জ উপজেলার করপাড়া ইউনিয়ন, উত্তরে রামগঞ্জ উপজেলার লামচর ইউনিয়ন এবং পশ্চিমে রায়পুর উপজেলার বামনী ইউনিয়ন অবস্থিত।
উত্তর হামছাদী ইউনিয়ন লক্ষ্মীপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
হাজী আবুল হোসেন ইন্সটিটিউট অব টেকনোলজি
হাজি আবুল হোসেন ইন্সটিটিউট অব টেকনোলজি(ইংরেজি:Haji Abul Hossain Institute of Technology) অথবা (হ্যাবিট) হলো টাঙ্গাইল,বাংলাদেশ এর বাংলাদেশ কারিগরি শিক্ষা বোর্ড এর অধিনে একটি পলিটেকনিক ইন্সটিটিউট। যা ২০০০ সালে প্রতিষ্ঠিত হয়।
১।বিজিনেস আডমিনিস্ট্রেশন প্রোগ্রাম(বিবিএ)
২।কম্পিউটার সায়েন্স এন্ড ইঞ্জিনিয়ারিং (সিএসই)
১।সিবিল
২।কম্পিউটার
৩।ইলেক্ট্রিক্যাল
৪।ইলেক্ট্রনিকসস
৫।টেলিকমিউনিকেশন
৬।টেক্সটাইল
৭।ডেন্টাল
৮।প্যাথলজি
৯।গার্মেন্টস ডিজাইন এন্ড প্যাটার্ন ম্যাকিং